31. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΓΕΩΡΓΙΑΣ Αριθ. 82718 της 15/22 Δεκ. 1982 (ΦΕΚ Β΄ 1049) Κατάργηση βαθμίδων θέσεων και βαθμών Γενικού Διευθυντή και Αναπληρωτών Γενικών Διευθυντών του Οργανισμού Βάμβακος. Έχοντες υπόψη: 1.Τις διατάξεις του άρθρ. 2 παρ. 10 του Νόμ. 1232/82 «περί επαναφοράς σε ισχύ, τροποποίηση και συμπλήρωση των διατάξεων του Ν.Δ.4352/64 και άλλες διατάξεις». 2.Τις διατάξεις του άρθρ. 29 παρ. 2 του Νόμ. 1199/81 «περί ρυθμίσεως θεμάτων καταστάσεως υπαλλήλων του Δημοσίου των ΝΠΔΔ, των ΟΤΑ και άλλων τινών συναφών διατάξεων». 3.Τις διαρθρωτικές απαιτήσεις και Υπηρεσιακές ανάγκες του Οργανισμού Βάμβακος (Ο.Β.), αποφασίζουμε: 1.Η οργανική βαθμίδα της Γενικής Δ/νσεως η θέση και ο βαθμός του Γεν. Δ/ντού, καθώς και οι θέσεις και οι βαθμοί των Αναπληρωτών Γεν. Δ/ντών του Οργαν. Βάμβακος, καταργούνται από την δημοσίευση της αποφάσεως αυτής στην Εφημερίδα της Κυβερνήσεως. 2.Οι κάτοχοι των θέσεων αυτών που καταργούνται με την παρ. 1 απολύονται αυτοδίκαια με την έναρξη της ισχύος της παρούσης, με διαπιστωτική πράξη του κατά νόμο αρμοδίου οργάνου, βεβαιουμένης της πραγματικής και συνταξίμου υπηρεσίας των. Σελ. 870,08(δ) Τεύχος Ι-83 Σελ. 10 3.Όλες οι αρμοδιότητες (γενικές και ειδικές) των καταργουμένων βαθμίδων θέσεων και βαθμών που ασκούνται κατόπιν εκχωρήσεως από τον Πρόεδρό ή το Διοικητικό Συμβούλιο, επανέρχονται στα όργανα αυτά, ενώ οι αρμοδιότητες που ασκούνται με βάση τις οργανικές διατάξεις, περιέρχονται στο Διοικητικό Συμβούλιο. 4.Κατά τα λοιπά εφαρμόζονται οι διατάξεις του άρθρ. 2 του Νόμ. 1232/82. 